
HOTĂRÂRE

cu privire la declararea nulităţii Ordinului preşedintelui IPNA Compania „Teleradio-Moldova” nr.774-C din 30 decembrie 2009

cu privire la acordarea concediului
În fapt Ordinul preşedintelui IPNA Compania „Teleradio-Moldova” nr.774-C din 30 decembrie 2009 cu privire la acordarea concediului, prin care preşedintele IPNA Compania „Teleradio-Moldova” şi-a acordat lui însuşi concediu
- a fost emis cu încălcarea prevederilor Ordinului nr.470-C din 11 decembrie 2008 cu privire la programarea concediilor de odihnă anuale pentru anul 2009, potrivit căruia V.Todercan urma să dispună de concediu deplin în luna august, iar divizarea concediului pe părţi conform acestui grafic nu era preconizată,
- a fost emis personal de către salariat, fără acordul angajatorului – Consiliului de Observatori, care este organ colegial. V.Todercan şi-a coordonat solicitarea de concediu cu preşedintele Consiliului de Observatori, care nu este în drept să acţioneze unipersonal, în numele Consiliului de Observatori. În consecinţă, decizia unipersonală a preşedintelui Consiliului de Observatori nu are forţă juridică şi nu poate produce efecte juridice. Problema acordării concediului urma să fie coordonată de V.Todercan în cadrul unei şedinţe a Consiliului de Observatori, în conformitate cu p.35 şi p.43 din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,
- a fost emis de V. Todercan, în calitate de preşedinte al IPNA Compania „Teleradio-Moldova”, funcţie care îl obligă să cunoască actele normative în domeniu, inclusiv competenţa organelor de conducere a IPNA Compania „Teleradio-Moldova”.
în conformitate cu prevederile art.56 alin.(6), art.58, art.60 alin.(3) din Codul audiovizualului al Republicii Moldova şi în baza
p.15 şi p.16 din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/31 din 24.08.2007,
p.42 şi p.43 din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,
art.226 din Codul civil al Republicii Moldova, potrivit căruia actul juridic emis de o persoană cu depăşirea împuternicirilor, se declară nul,
Consiliul de Observatori
HOTĂRĂŞTE:
1. Se declară nul Ordinul preşedintelui IPNA Compania „Teleradio-Moldova” nr.774-C din 30 decembrie 2009 cu privire la acordarea concediului.
2. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 8 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul şedinţei
Consiliului de Observatori                                                      Viorica Bogatu

